મેનકા ગાંધીની ટીકા વિશે બોલતા સુધીર મુનગંટ્ટીવારે કહ્યું હતું કે મને એવું લાગે છે કે આ ઘટનાની તેમની પાસે પૂરેપૂરી માહિતી નથી. પ્રધાન તરીકે મારી પાસે કે પછી મારા મંત્રાલયમાંના એકેય સચિવ પાસે આવી રીતે કોઈ પશુને ઠાર મારવાનો અધિકાર નથી. આવા નિર્ણય નેશનલ ટાઈગર કન્ઝર્વેશન અૉથોરિટીની ગાઈડલાઈન્સ પ્રમાણે જ લેવાય છે. મેનકા ગાંધી પશુપ્રેમી છે. જોકે, તેઓ મહિલા અને બાળવિકાસ પ્રધાન છે. અવનિ વાઘણે જે મહિલાઓનો શિકાર કર્યો છે એનો પણ મારે તો વિચાર કરવો પડે. જો તેઓ ધારે તો નેશનલ ટાઈગર કન્ઝર્વેશન અૉથોરિટીની ગાઈડલાઈન્સમાં સુધારા-વધારા કરી શકે છે.